钦定古今图书集成/明伦汇编/宫闱典/第113卷 > 长孙操
## 钦定古今图书集成/明伦汇编/宫闱典/第113卷 > 长孙操

按《旧唐书长孙敞传》：“敞从父弟操，周大司徒薛国公
览之子也。武德中，为陕东道行台金部郎中，出为陕
州刺史。自州东引水入城，以代井汲，百姓于今利之贞观中，历洺州刺史、益扬二州都督府长史，并有善
政。二十三年，以子诠尚太宗女新城公主，拜岐州刺
史。永徽初，加金紫光禄大夫，赐爵乐寿男。寻卒，赠吏”
部尚书、并州都督，谥曰“安。”诠官至尚衣奉御。诠即侍
中韩瑗妻弟也。及瑗得罪，事连于诠，减死配流𡼕州。
诠至流所，县令希旨杖杀之。